Parlamentsbygget
Plenumssalen
**Skottlands parlament** (engelsk *Scottish Parliament*, skotsk *Scots Pairlament*, skotsk-gælisk *Pàrlamaid na h-Alba*) er Skottlands lovgivende makt, med sete i Edinburgh. Det nåværende parlamentet ble opprettet 1999 etter en folkeavstemning i 1997. Det er det første skotske parlamentet siden unionen med England i 1707. 

Parlamentet har 129 representanter som velges for fem år av gangen. Det vedtar lover innenfor de områder som det har fått overført til seg ved devolusjon av Storbritannias parlament. Det britiske parlamentet kan fortsatt gi lover på områder der lovgivningsmyndigheten er overført til Skottland, men vil normalt ikke gjøre det. Lovgivningsmakten på det utenrikspolitiske område er ikke overført, men beholdt (engelsk: reserved) i Westminster.

Valgsystem
----------

Skotske velgere har to stemmer. Den første stemmen gjelder valget av en kandidat fra landets 73 valgdistrikter. Hvert distrikt velger en representant etter prinsippet om «First Past The Post» (først i mål), i likhet med det som gjelder for Underhuset i Det britiske parlamentet. De siste 56 representantene i parlamentet velges med andrestemmen etter et forholdstallsvalg. Andrestemmen går til partier, og blir opptalt innenfor en av landets åtte parlamentariske regioner. Valgsystemet i Skottland er laget etter prinsipper som gjelder blant annet for Forbundsdagen i Tyskland.

Stemmerettsalderen er 16 år.

Det historiske parlamentet
--------------------------

Skottlands opprinnelige parlament, kalt «Estates of Scotland», var den lovgivende makt til det uavhengige kongedømmet Skottland. Det eksisterte fra begynnelsen av 1200-tallet og fram til kongedømmet Skottland ble slått sammen med kongedømmet England under forordningen om union (*Acts of Union*) i 1707. Det opprinnelige skotske parlamentet besto av ulike organer som ga råd og støtte (finansielt, militært og lignende) for monarken. Det er ikke mulig å slå fast en bestemt dato for det første skotske parlamentsmøtet, men begrepet *colloquium*, som ble benyttet til parlamenter i England på denne tiden, ble første gang nedtegnet i 1235 i et brev fra kong Aleksander II av Skottland.[]

Hensikten med å slå sammen det skotske og det engelske parlamentet var å danne kongedømmet Storbritannia. Som en konsekvens ble det skotske parlamentet slått sammen med Englands parlament for å opprette Storbritannias parlament. Da både Englands gamle parlament og det nyopprettede parlamentet uansett lå i Palace of Westminster i London, var endringene for engelskmennene ubetydelig, mens for skottene betydde det at deres representanter måtte flytte på seg.

Se også
-------

* Liste over presidentene for Skottlands parlament

Referanser
----------

1. ↑  «Powers of the Scottish Parliament». *www.parliament.scot* **(engelsk)**. Besøkt 6. mai 2021.
2. ↑  «Explained: What is Scotland’s voting system and how does it differ from UK elections?». *HeraldScotland* **(engelsk)**. Besøkt 6. mai 2021.
3. ↑  «Cut in Scottish voting age passed unanimously». *BBC News* **(engelsk)**. 18. juni 2015. Besøkt 6. mai 2021.
4. ↑  «The First Scottish Parliament: the Middle Ages – 1707» Arkivert 14. mai 2007 hos Wayback Machine.. Scottish Parliament.

Eksterne lenker
---------------

* (en) Offisielt nettsted Rediger på Wikidata

* (en) Scottish Parliament – kategori av bilder, video eller lyd på Commons Rediger på Wikidata

* (en) Scottish Parliament – galleri av bilder, video eller lyd på Commons Rediger på Wikidata
* *Scotland Act 1998*
* *The Scottish Parliament Project*
* *Holyrood Inquiry Homepage*

| * v
* d
* r
Parlamentsvalg i Skottland |
| --- |
| Parlamentsvalg | 1999 **·** 2003 **·** 2007 **·** 2011 **·** 2016 **·** 2021 |  |
| ... |

| * v
* d
* r
Parlamenter i Europa |
| --- |
| Selvstendige stater | Abkhasia **·** Albania **·** Andorra **·** Armenia **·** Aserbajdsjan **·** Belarus **·** Belgia **·** Bosnia-Hercegovina **·** Bulgaria **·** Danmark **·** Estland **·** Finland **·** Frankrike **·** Georgia **·** Hellas **·** Irland **·** Island **·** Italia **·** Kasakhstan **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Makedonia **·** Malta **·** Moldova **·** Monaco **·** Montenegro **·** Nederland **·** Nord-Kypros **·** Norge **·** Polen **·** Portugal **·** Romania **·** Russland **·** San Marino **·** Serbia **·** Slovakia **·** Slovenia **·** Spania **·** Storbritannia **·** Sveits **·** Sverige **·** Sør-Ossetia **·** Tsjekkia **·** Transnistria **·** Tyrkia **·** Tyskland **·** Ukraina **·** Ungarn **·** Østerrike |
| Selvstyrte områder | Catalonia **·** Baskerland **·** Færøyene **·** Man **·** Nord-Irland **·** Skottland **·** Wales **·** Åland |
| Andre | Europaparlamentet |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BBC Things
 |